Isexdem daɣ abrid n tebdert deg temseɛreqt-agi ; « ilul-d s wacciwen, yuɣal mebla acciwen,, yemmut s wacciwen yuɣal-d s wacciwen » (sbt 64). Yella deg tlemmast n tsiwelt, sɣur BaZemni. Isemres timseɛreqt i userwes gar waggur d-yettalel, yettmettat, yettɛawad, akk d kra mmuten deg lbaṭel, zemren ad d-ḥyun, isexdem tanfalit ; « ad teḍru yid-sen am temsefrut nettawi ɣef waggur ». Icuba-ten ɣer waggur, ɣas nɣan-ten, ad uɣalen ad d-lalen aken niḍen.